
Da li je zabranjeno da čovjek bude uzrok da neko vrijeđa njegove roditelje ?


* 
* 
* 
* 
* 
* 
* 
* 
* 
* 

 

Da li je zabranjeno da čovjek bude uzrok da neko vrijeđa njegove roditelje ?
============================================================================

 

Uzvišeni Allah rekao je: “Gospodar tvoj zapovijeda da se samo Njemu klanjate i da roditeljima dobročinstvo činite. Kad jedno od njih dvoje, ili oboje, kod tebe starost dožive, ne reci im ni: ‘Uh!’ – i ne podvikni na njih, i obraćaj im se riječima poštovanja punim.” (El-Isra, 23)


Abdullah b. Amr, radijallahu anhu, pripovijeda da je Allahov Poslanik, sallallahu alejhi ve sellem, rekao: ”U najveće grijehe spada proklinjanje vlastitih roditelja. ” “Allahov Poslaniče”, upitao je neko, “kako čovjek može prokljinjati vlastite roditelje?” ‘Tako što pogrdno spomene nečijeg oca, pa onaj pogrdno spomene njegova oca, i što mu pogrdno spomene majku, pa onaj pogrdno spomene njegovu majku”, odgovorio je Božiji Poslanik sallallahu alejhi ve sellem.461


Propisi u vezi s poglavljem:


Prvo, ko bude uzrok nečemu, dopušteno mu je i pripisati negativno djelo koje je učinjeno. Zato mu je u navedenom hadisu pripisane proklinjanje vlastitih roditelja, jer je sam to izazvao.


Drugo, ako u najveće grijehe spada to da čovjek bude uzrok prokljinjanja roditelja, još je veći grijeh ukoliko se oni jasno i otvoreno prokljinju.


Treće, ko učini nešto što vodi u zabranjeno, to mu postaje zabranjeno iako nije imao namjeru učiniti ono što je zabranjeno. Ovaj je hadis temelj kada je riječ o preventivnom sankcioniranju, i u skladu je s kur'anskim ajetom: “Ne grdite one kojima se oni, pored Allaha, klanjaju, da ne bi i oni nepravedno i ne misleći šta govore Allaha grditi.” (El-En'am, 108)


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


